لائف از بیوٹی فل

لائف از بیوٹی فل  ہولوکاسٹ کے پس منظر میں بنائی گئی مزاحیہ ڈراما فلم ہے۔

کہانی 
ایک اطالوی کتاب فروش کی کہانی ہے جو باتونی ہے اور مضحکہ خیز حرکتیں کرتا ہے۔ اسے ایک غیر یہودی لڑکی سے محبت ہوجاتی ہے۔ وہ لڑکی اپنے منگیتر اور خاندان کے سامنے اطالوی یہودی نوجوان کے ساتھ بھاگ جاتی ہے۔ ان کا ایک بیٹا پیدا ہوتا ہے۔ بیٹے کا پسندیدہ کھلونا فوجی ٹینک ہے۔
دوسری جنگ عظیم شروع ہوچکی ہے۔ باپ بیٹے کو گرفتار کرکے ٹرین میں کیمپ منتقل کیا جاتا ہے۔ ماں غیر یہودی ہے اس لیے اسے کیمپ بھیجنے کا فیصلہ نہیں کیا جاتا لیکن وہ اصرار کرکے ٹرین پر سوار ہوجاتی ہے۔ کیمپ میں مردوں اور خواتین کو الگ الگ رکھا جاتا ہے اس لیے اس کے ساتھ جانے کا کوئی فائدہ نہیں ہوتا۔
باپ کو بیٹے سے بہت محبت ہے۔ وہ مسلسل جھوٹ بولتا ہے تاکہ بچے کو احساس نہ ہو کہ وہ کسی مشکل میں ہیں۔ وہ کہتا ہے کہ ہم تفریح کے لیے سفر پر نکلے ہیں۔ ہم ایک کھیل میں شریک ہیں جس کے جیتنے والے کو انعام میں اصلی فوجی ٹینک ملے گا۔ کیمپ میں رہنے اور بیگار کرنے کے پوائنٹس ملیں گے۔ بچے کیمپ میں فوجیوں کی نظر سے چھپیں گے تو انھیں بھی پوائنٹس ملیں گے۔
کیمپ میں لوگوں کو اوون میں ڈال کر قتل کیا جارہا ہے لیکن باپ بچے کو ڈر سے بچانے کے لیے کہتا ہے کہ یہ سب کھیل ہے۔ تمام یہودی بچوں کو قتل کر دیا گیا لیکن وہ اسے سمجھاتا ہے کہ سب چھپ گئے ہیں اور تم بھی فوجیوں سے چھپے رہو۔
آخر جنگ ختم ہونے کی خبر آتی ہے اور نازی فوجی کیمپ چھوڑ کر بھاگنے کی فکر میں مبتلا ہوجاتے ہیں۔ باپ بیٹے کو ایک جگہ چھپاکر کہتا ہے کہ یہاں سے مت نکلنا۔ پھر بیوی کی تلاش میں نکلتا ہے اور خواتین کی عمارت میں گھسنے پر پکڑا جاتا ہے۔ فوجی اسے بندوق کے زور پر ایک کونے میں لے جاتا ہے لیکن وہ ایسے لیفٹ رائٹ کرتا ہوا چلتا ہے کہ بیٹا سمجھتا ہےکہ کھیل جاری ہے۔
اتحادی فوجیں آجاتی ہیں۔ بچے کو ماں مل جاتی ہے۔ ہٹلر کے فوجی کیمپ چھوڑ کے بھاگ چکے ہوتے ہیں۔ لیکن اس سے پہلے باپ کو قتل کردیتے ہیں۔ پوری فلم کو ہنس ہنس کر دیکھنے والے آخری منظر میں اداس ہوجاتے ہیں۔

ایوارڈ 
لائف از بیوٹی فل کو بہترین غیر ملکی فلم سمیت سات آسکرز ملے جن میں مرکزی کردار ادا کرنے والے رابرٹو بینی نی کا بہترین اداکار کا ایوارڈ شامل ہے۔ فلم میں ہیروئن کا کردار ان کی اہلیہ نے ادا کیا۔ بینی نی ہی فلم کے ڈائریکٹر تھے اور انھوں نے یہ فلم ایک کتاب ’’ان دا اینڈ آئی بیٹ ہٹلر‘‘ یعنی ’’میں نے آخر میں ہٹلر کو ہرادیا‘‘ پر بنائی تھی۔ یہ کتاب ان کے والد نے لکھی تھی جو دوسری جنگ عظیم کے دوران میں جرمن کیمپ میں اسیر رہے تھے۔
پوپ جان پال نے لائف از بیوٹی فل کو اپنی پانچ پسندیدہ فلموں میں سے ایک قرار دیا تھا۔

حوالہ جات

بیرونی روابط 

 
 
 
 
 
 
 Life Is Beautiful at the Arts & Faith Top 100 Spiritually Significant Films list
 Filming locations

1997ء کی فلمیں
1998ء کی فلمیں
انگریزی زبان کی فلمیں
اطالوی زبان کی فلمیں
اطالوی فلمیں
اطالوی مزاحیہ فلمیں
اطالوی ڈراما فلمیں
جرمن زبان میں فلمیں
1939ء میں سیٹ فلمیں
1945ء میں سیٹ فلمیں
1940ء کی دہائی میں سیٹ فلمیں
1930ء کی دہائی میں سیٹ فلمیں
1997ء کی مزاحیہ فلمیں
1997ء کی ڈراما فلمیں
بچوں کے بارے میں فلمیں
1990ء کی دہائی کی انگریزی زبان کی فلمیں
بافٹا فاتحین (فلمیں)